Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 200/15/7701	Bardejov, 11.5.2015
EEČ : 2-54-74-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 01. 04. 2015 až doposiaľ ako otec detí XXXXX, nar. XXXXX a XXXXX, nar. XXXXX, obe zverené do osobnej starostlivosti matky XXXXX, nar. XXXXX, trvale bytom XXXXX, ul. XXXXX v Prešove a inde z nedbanlivosti neprispieval na ich výživu a to aj napriek tomu, že mu táto povinnosť bola určená rozsudkom Okresného súdu v Bardejove pod č. XXXXXXXXXX zo dňa 22. 06. 2009, ktorý nadobudol právoplatnosť dňa 13. 07. 2009 tak, že je povinný prispievať na výživu pre XXXXX a XXXXX sumou po 66,- € mesačne na každé dieťa vždy do 10. dňa toho ktorého mesiaca k rukám matky, čím takto na výživnom ku dňu 06. 0. 05. 2015 dlhuje sumu vo výške 1.716,- €,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Uznesením povereného príslušníka PZ, Obvodného oddelenia PZ v Bardejove zo dňa 01.04.2015 sp.zn. ČVS: ORP-131/BJ-BJ-2015 bolo vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona, pre skutok, ktorý je uvedený vo výrokovej časti tohto uznesenia.

	Poverený príslušník Obvodného oddelenia PZ v Bardejove podal po skončení  vyšetrovania návrh na zastavenie trestného stíhania z dôvodu, že obvinený XXXXX dňa XXXXX zomrel v obci Hendrichovce, pričom do vyšetrovacieho spisu bol doložený jeho úmrtný list.

	Z oznámenia o úmrtí, ktoré bolo vystavené Matričným úradom obce Hermanovce dňa 29.04.2015 vyplýva, že obvinený XXXXX, nar. XXXXX v Nitre, zomrel dňa 27.04.2015 v obci Hendrichovce.

	Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 ods. 1 písm. d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 
	
	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Viktor Tomáš
prokurátor